এশিয়াস্যাট ৬
এশিয়াস্যাট ৬ / থাইকম ৭ একটি ভূস্থির যোগাযোগ উপগ্রহ যা এশিয়ান স্যাটেলাইট টেলিযোগযোগ সংস্থা (এশিয়াস্যাট) দ্বারা পরিচালিত। ৭ সেপ্টেম্বর ২০১৪ সালে এটি কক্ষপথে উৎক্ষেপণ করা হয়েছিল। স্যাটেলাইট প্রকল্পটি স্যাটেলাইট অপারেটর এশিয়াস্যাট এবং থাইকমের মধ্যে সহযোগিতায় তৈরি হয়েছিল। এশিয়াস্যাট স্যাটেলাইটের ২৮ টি ট্রান্সপন্ডারের অর্ধেক মালিক, যা এশিয়াস্যাট হিসাবে বাজারজাত করা হয়। স্যাটেলাইটের অপর অর্ধেক থাইকমের মালিকানাধীন এবং এগুলো থাইকোম ৭ হিসাবে বিপণন করা হয়। স্যাটেলাইটের এশিয়াস্যাট অংশটি গণপ্রজাতন্ত্রী চীন (পিআরসি) এর লাইসেন্সে পরিচালিত হয়, থাইকমের অংশটুকু থাইল্যান্ডের লাইসেন্সের অধীনে পরিচালিত হয়। এশিয়াস্যাট ৬ / থাইকম ৭ এলএস -১৩০০এলএল স্যাটেলাইট বাসের উপর ভিত্তি করে স্পেস সিস্টেম/লোরাল দ্বারা নির্মাণ করেছে। উপগ্রহটি ২৮ টি সি ব্যান্ড ট্রান্সপন্ডার বহন করে এবং ১২০ ডিগ্রি পূর্ব দ্রাঘিমাংশে দক্ষিণ এশিয়া, অস্ট্রেলিয়া এবং নিউজিল্যান্ড জুড়ে সম্প্রচার পরিষেবা প্রদান করে।